શ્રી હરિની સામે જ દાદાખાચરનો બાલ્યકાળ વ્યતીત થતો હયો. શ્રીહરિ ગઢપુર આવ્યા ત્યારે તેમની ઉંમર માત્ર પાંચ વર્ષની હતી પણ ભક્તિ પ્રહલાદ કરતા ચડિયાતી, તેથી શ્રીહરિના અનન્ય ભક્તોમાં જ નહીં અંગ્રેજ ગવર્નર સુધી તેઓ કચેરીઓમાં પણ તેમનું નામ શ્રી હરિના ભક્ત તરીકે ગુંજતું થયેલું. દાદાખાચર એવા ભક્ત છે જેમના શિક્ષણ, વ્યવહાર કે અધ્યાત્મમાં સ્વયં શ્રીજી મહારાજ વડીલની ભૂમિકા અદા કરતા અને માર્ગદર્શન આપતા.